open-index/open-wikipedia-markdown huggingface dataset:
Volfgangus Borchert

**Volfgangus** vulgo *Wolfgang* **Borchert** (natus die 20 Maii 1921 Hammoniae, mortuus die 20 Novembris 1947 Basileae) scriptor Germanus fuit. Anno 1947 drama praetitulatum *Draußen vor der Tür* pepigit, quod notissimum fiebat in litterarum e ruinis epocha, quae dicebantur (Theodisce: *Trümmerliteratur*).

## Vita
Postquam artem bibliopolae didicit, actor Luneburgi fuit. In Secundo bello mundano graviter vulneratus est; ob commentarios criticos contra nazismum capitis eum damnaverunt, quam autem poenam evitare potuit acie Europae orientalis repetenda. Bello finito scaenarum dispositor fuit in Theatro dramatico Hammaburgensi. Mortuus est quando in Helvetia curationem sanitatis subibat.

## Gravitudo
Drama radiophonicum *Draußen vor der Tür* (foris ante ianuas) anni 1947 Volfgangum Borchert advocatum militum e bello revenientium fecit. In scaenis realibus sors militis Beckmann patriam repetentis pingitur, quem patria Germania recipere nolit. Patria nova vera militibus ipsis videtur "ante fores" sita esse. Opusculum hoc in permultis scaenis producebatur; anno 1949 pelliculam ex eius argumentis fecerunt sub titulo *Liebe 47*, anno 1957 versionem televisificam Rudolfo Noelte disponente. Etiam in lyricis (*Laterne, Nacht und Sterne*, 1946) desperatio et miseria praevalent. In diegematibus (historiunculis brevibus aut brevissimis), quae forma ex America septentrionali in litteras Theodiscas venerat, Borchert lingua instanti urgentique exhortatur monet invocat.
In voluminibus narratoriis de belli saevitiis quoque disseret, quibus titulus et anni publicationis sunt hi: *An diesem Dienstag* (1947), *Die Hundeblume* (1947), *Die traurigen Geranien und andere Geschichten aus dem Nachlaß* (1962).

## Nexus externi
*Societas Borchert
*Opera Volfgangi Borchert in interreti
Catharina Iacobi filia

**Catharina Iacobi filia** sive Islandice *Katrín Jakobsdóttir* (Reykiavicae nata die 1 Februarii 1976) est politica Islandiae.

Alumna est universitatis Islandiae ubi linguis Islandicae et Francogallicae studuit. Breve temporis spatium docuit apud almam matrem et apud universitatem Reykiavicensem. Ministra ab eruditione fuit a die 2 Februarii 2009 usque ad 23 Maii 2013, prima ministra Iohanna Sigurthi filia. Praeses meret factionis sinistrae viridis ab anno 2013. Die 28 Novembris 2017 prima ministra facta est, coniunctione factionis suae cum factionibus libertatis et progressus corroborata.

## Bibliographia 
* Jon Henley, "Iceland's new leader: 'People don't trust our politicians'" in *The Guardian* (9 Februarii 2018)
* Jón Pét­ur Jóns­son, "Katrín fær stjórn­ar­mynd­un­ar­um­boðið" in *Morgunbladid* (28 Novembris 2017)

## Nexus externi 
* 
* Colloquium percontativum apud *BBC*

Categoria:Homines vivi
Categoria:Nati 1976
Categoria:Politici Islandiae
Categoria:Gubernatores civitatum
Categoria:Alumni Universitatis Islandiae
Martinus Stropnický

**Martinus**, vulgo *Martin* **Stropnický** (Pragae natus die 19 Decembris 1956) est histrio, legatus, politicus Cechiae.

Partim in Italia et Turcia educatus, Martinus Stropnický alumnus est facultatis scaenicae Academiae Artium Musicarum Pragensis. Legatus patriae iuxta Portugalliam, Italiam, civitatem Vaticanam meruit. Minister a cultura breve temporis spatium anno 1998, recentius autem, legatus ab anno 2013 parlamento Cechico pro factione ANO 2011, minister a munitione factus est die 29 Ianuarii 2014, primo ministro Bohuslao Sobotka. Die 13 Decembris 2017, primo ministro Andrea Babiš, Martinus Stropnický minister a rebus externis promotus est.

## Nexus externi 
* Vladimír Hulec, "Martin Stropnický: Mám rád příběh" in *Divadelní noviny* (2011)

Categoria:Homines vivi
Categoria:Nati 1956
Categoria:Politici Cechiae
Categoria:Actores Cechiae
Categoria:Alumni Academiae Artium Musicarum Pragensis
Sarpedon

[thumb|*Thanatos* (Mors) et *Hypnos* (Somnus) corpus Sarpedonis coram [Mercurius (deus)|Mercurio (Herma) tollunt, quod sexto decimo libro *Iliadis* narrabatur. Scaena a pictore Euphronio in vaso Attico rubentibus figuris picta. Museum Artium Metropolitanum Novi Eboraci hoc furatum vas anno 1972 fraudulenter emit et damnatum post triginta sex annos (2008) reip. Italianae reddere debuit.]]

 (Graece ) fuit dux Lyciorum in Bello Troiano. Filius erat Iovis et Laodamiae, quae et ipsa filia Bellerophontis erat. A Patroclo in pugna occisus est, diu dubitante Iove an filium periculo erepturus esset : postquam uxor Hera ei persuasit ut funebribus honoribus potius eum honoraret, luctum manifestum ut faceret sanguine pluere in terram iussit. Mox Apolline rem curante, Mors et Somnus corpus herois proelio et ictibus subtraxere atque in Lyciam transtulerunt, ubi cultu heroico donatus est. Quae scaena in vasīs antiquis saepe pingebatur.

## Notae 

## Fontes
*Herodotus, *Clio* 173
*Hyginus, *Fabulae* CVI
**Ilias* II.876-877, V.471-493 et 626-698 necnon VI.198-9, XII.101 et 290-412, XIV.426, XVI.419-683
* XII.8.5.

*2223 Sarpedon
Categoria:Heroes Belli Troiani
Categoria:Personae Iliadis
Volfgangus Theodoricus Schnurre

**Volfgangus Theodoricus** vulgo *Wolfdietrich* **Schnurre** (natus die 22 Augusti 1920 Francofurti, mortuus 9 Iunii 1989 Kieliae) scriptor Germanus fuit. Eius diegemata cum opusculis Volfgangi Borchert et Henrici Böll inter gravissimas litteras Theodiscas post Secundum bellum mundanum scriptas numeratur. Insuper turbam artificum *Gruppe 47*, quae nuncupabatur, condidit. Illorum primam praelectionem Schnurre inauguravit lectura narratiunculae *Das Begräbnis*, quam e volumine praetitulato *Man sollte dagegen sein* (1960) cerpserat.
## Vita
Inde ab anno 1928 Berolinum vixit, antequam miles esset in Altero pancosmico bello. Bello finito apud casam editoriam Ullstein in Berolino Orientali sitam laboravit. Cum Russi publicationes in ephemeridibus occidentalibus interdixisset, in partem Berolini liberam commigravit. Ibi diurnarius factus est in servitio variorum periodicorum et communicationis socialis instrumentorum. Tunc eius diegemata secundum formam Americanam scripta edita sunt una cum mythistoriis et dramatibus radiophonicis televisificisve. Polemice identidem in altercationes tam politicas quam culturales sese immiscebant; anno 1962 associationem PEN deseruit, cum Valli Berolinensis structio ab sodalibus cunctatoribus nimis lente criticata esset. Polyneuriti laborans laborem scriptorium interrupit et modo annis 1970 cum libris adolescentibus aptis in scaenam artisticam revenit (*Richard kehrt zurück*, 1970). Anno 1983 Praemium Georgio Büchner dicatum recepit.

## Gravitudo
In opere Schnurre problemata temporis bellici et postbellici exhibentur, quae et critice et satirice describebat. Ex industria in variis litterarum generibus operam nabat, et in lyricis (*Kassiber*, 1956); tamen maximi momenti est eius prosa. Mentionis digna est collectio semibiographica *Der Schattenfotograf* (1978) ubi parabolae et aphorismi pullulant. En anthologias eius: *Die Rohrdommel ruft jeden Tag* (1950), *Sternstaub und Sänfte. Aufzeichnungen des Pudels Ali* (1953; 1962 editum est sub titulo *Die Aufzeichnungen des Pudels Ali*) necnon *Eine Rechnung, die nicht aufgeht* (1958). En fabulas Milesias: *Als Vaters Bart noch rot war* (1958) et *Ein Unglücksfall* (1980). Post auctoris mortem anno 1996 vidua eius Maria diegemata *Als Vater sich den Bart abnahm* edenda curavit.

## Nexus externi
*Biographia auctoris

Categoria:Diurnarii Germaniae
Karin Kneissl

**Karin Kneissl** (Vindobonae nata die 18 Ianuarii 1965) est politica Austriae.

Patre aviatore iuxta regem Hussein, Karin Kneissl partim Philadelphiae in Iordania educata est. Alumna est universitatum Vindobonensis, Hierosolymitanae Hebraicae, Iordaniensis, et Georgiopolitanae. Apud ministerium rerum externarum Austriacum ab anno 1990 usque in 1998 operam dedit consiliariaque ministro Aloysio Mock meruit. Recentius diurnaria fuit apud ephemerides varias et apud radiodiffusorem *Österreichischer Rundfunk*. De rebus internationalibus docuit in academia diplomatica Vindobonensi et schola negotii Europaea iuxta Aquas Mattiacas. Ultimis annis cum factione libera Austriae nonnumquam consentiebat. Ad officium ministrae a rebus externis die 16 Decembris 2017 convocata est, primo ministro futuro Sebastiano Kurz.

## Bibliographia 
* Christian Ultsch, "Konservativer Freigeist auf dem Sprung zurück ins Außenamt: Karin Kneissl. Wie ein Shitstorm die Nahost-Expertin zur FPÖ trieb" in *Die Presse* (8 Decembris 2017)

Categoria:Homines vivi
Categoria:Nati 1965
Categoria:Alumni Universitatis Vindobonensis
Categoria:Alumni Universitatis Iordaniensis
Categoria:Alumni Universitatis Hebraicae Hierosolymitanae
Categoria:Alumni Universitatis Georgiopolitanae
Categoria:Eruditi Austriae
Categoria:Incolae Iordaniae
Categoria:Politici Austriae
Categoria:Professores Academiae Orientalis et Diplomaticae Vindobonensis
Categoria:Professores Scholae Negotii Europaeae (Aquae Mattiacae)
Dies internationalis migrationis

[thumb|[Nationes Unitae|Nationum Unitarum vexillum. ]]
**Dies internationalis migrationis** est dies 18 Decembris annuus celebratus, qui migrationis globalizationisque conscientia provehere conatur. Origo diei est decretum Pactionis internationalis de omnium peregrinorum operariorum eorumque familiarium iuribus protegendis. Qui dies decreto 55/93 conventus generalis Nationum Unitarum anno 2000 die 4 Decembris edictus est. Nationes Unitae diem consecravere uti peregrinorum praejudicium sublevetur atque agnitio hominibus profugis detur.

Sententia anno 2025 "Historia magna mea: culturae et progressus" est.

*Dies mundialis profugorum

## Nexus externi 
*Situs publicus (Anglice)
*Situs publicus (Francogallice)
*Situs pubilcus (Hispanice)

Categoria:Ritus Decembris
Categoria:Iura humana
Categoria:Migratio hominum
Categoria:Constituta 2000
Categoria:Nationes Unitae
Ursula Plassnik

**Ursula Plassnik** (Clagenfurti Carinthiae nata die 23 Maii 1956) est politica Austriae.

Filia praeceptorum in urbe nativa educata est. Alumna est universitatis Vindobonensis et collegii Europaei Brugis] in urbe. A die 1 Iulii 1997 consiliaria operam dedit iuxta Volfgangum Schüssel, qui eo tempore cancellarius vicarius atque ab anno 2000 cancellarius merebat. Ursula Plassnik anno 2004 legata patriae fuit iuxta regimen Helveticum, sed die 20 Octobris eiusdem anni ministra a rebus externis facta est, cancellario Schüssel, antecessore Benita Ferrero-Waldner. Eo officio usque ad 2 Decembris 2008 functa est, cancellario ab anno 2007 Alfredo Gusenbauer.

## Nexus externi 
* "Who's Who in the Gusenbauer Cabinet" (7 Ianuarii 2007) e Legatione Civitatum Foederatarum per *WikiLeaks*

Categoria:Alumni Universitatis Vindobonensis
Categoria:Politici Austriae
Categoria:Alumni Collegii Europaei
Categoria:Legati Austriae
Michael Spindelegger

**Michael Spindelegger** ( natus die 21 Decembris 1959) est politicus Austriae.

Patre operario ferriviarum et praefecto civico, Michael Spindelegger in oppido nativo et in suburbiis Vindobonae educatus est. Iuribus studuit apud universitatem Vindobonensem. Breve temporis spatium ab anno 1992 legatus est consilio foederali Austriaco, ab anno 1995 parlamento Europaeo, longius autem ab 1993 et iterum ab 1996 consilio nationali parlamenti Austriaci. Factionis popularis Austriacae orator rerum externarum fuit ab eodem anno. Ad officium ministri a rebus externis die 2 Decembris 2008 convocatus est, primo ministro Wernero Faymann, quod officium quinque annos functus est. Die 16 Decembris 2013 minister a vectigalibus factus est. Eisdem annis ab 2011 usque in 2014 dux fuit factionis suae. Officia politica omnia die 1 Septembris 2014 renuntiavit.

## Bibliographia 
* "Kopf des Tages: Michael Spindelegger" in *Der Standard* (13 Novembris 2006)

## Nexus externi 
* "Meet the Spindeleggers" (19 Februarii 2014) apud *Politico*

Categoria:Alumni Universitatis Vindobonensis
Categoria:Politici Austriae
Categoria:Legati Parlamenti Europaei
Agonista (biochemia)

thumb|300px|Effectus agonistae, antagonistae, agonistae inversae.
**Agonista**  est in biochemia quaecumque substantia chemica, quae receptorium obsidet, tum responsum biologicum excitat. Cum agonista actionem biologicam exigit, tum **antagonista** effectum agonistae officit, palam autem **agonista inversa** effectum agonistae convertitur responsum biologicum oppositum.

## Etymologia 
De verbo Graeco *αγωνιστής*, pugnator.

* Hormon
* Neuroscientia

## Notae 
Categoria:Biochemia
Detectorium mendacii

thumb|**Polygraphum**, instrumentum in mendacio detegendo usitatum

**Detectorium mendacii** est instrumentum ad reactiones physiologicas metiendas persignandasque factum. Utile esse creditur verbi gratia magistratui aliquem hominem de facinore interroganti. Detectoria mendacii duorum generum sunt: **polygraphum** etiam nunc multifariam in usu est, sed usus **photocamerae** nuper delatus est.

## De polygrapho 
Quaesitores antea polygrapho usi sunt detectorio mendacii. Polygraphum enim sensoriis cum corpore hominis qui interrogatur copulatur, ut palpitationem cordis, pressionem sanguinis, conductivitatem electricam cutis aliasque corporis actiones metiatur. Qua mensura quaesitor hominem, an commotus perturbatusque sit, et an mentiatur, examinare conatur. Fides harum probationum in dubium vocari potest, quod aliis quoque causis quam mendacio animus commoveri potest. Contra ea sunt qui ab animi commotibus se temperare valeant. Inquisitio polygraphica non solum mendaciis detegendis sed etiam examinandis memoriae vestigiis servit, nam etiam, eventum quoddam quomodo varios intellectus habeat, investigatur. Examen polygraphicum ad psychopathicos examinandos inefficax est, quippe qui quaestionibus perturbari non soleant. 

## De photocamera 
Anno 2011 delatum est detectorium mendacii quod constat ex binis photocameris, quarum una vultum observat, altera temperaturam subtercutaneam faciei notat. Vulticuli (sive microvultus), quos nemo temperare valet, vel sollertissimum observatorem humanum fugere solent. Sed haec machinatio observatrix 70 fere centesimas vulticulorum notat. Qua machinatione etiam in aeroportibus personae suspiciosae cribrari possunt. 

## Notae 
## Bibliographia 
* Alder, Ken (2009) *The Lie Detectors: The History of an American Obsession.* Bison Books.
* Bunn, Geoffrey C. (2012) *The Truth Machine: A Social History of the Lie Detector.* Johns Hopkins University Press. 
* Lykken, David (1998) *A Tremor in the Blood.* Basic Books.
* Rill, Hans-Georg (2001) *Forensische Psychophysiologie: Ein Beitrag zu den psychologischen und physiologischen Grundlagen neuerer Ansätze der „Lügendetektion“.* Johannes Gutenberg-Universität.

Categoria:Instrumenta mensuralia
Lars Klingbeil

**Lars Klingbeil** (natus die 23 Februarii 1978 in Munster/Saxonia Inferior) rerum politicarum peritus Germanicus factionis SPD est.

## Iuventus et munus 
Klingbeil anno 1998 testimonium maturitatis adeptus est et deinde annis 1999 - 2004 Hannoverae rebus politicis, historiae et sociologiae studebat atque magistri titulum accepit.

## Cursus honorum 
Klingbeil die 24 Ianuarii 2005 primo legatus ad Dietam Foederalem Germaniae suffectus est. Sed electionem autumni eiusdem anni perdidit. Anno 2009 iterum legatus Dietae Foederalis electus est et ad hunc diem manet. Die 8 Decembris 2017 secretarius generalis factionis Socialis Democraticae electus est.

## Nexus externi 
* Biographia apud situm interretialem Dietae Foederalis Germaniae
* Pagina personalis

## Notae 
Categoria:Secretarii generales SPD
Categoria:Legati Diaetae foederalis Germaniae
Michael Kretschmer

**Michael Kretschmer** (natus die 7 Maii 1975 Gorlicii) rerum politicarum peritus Germanicus factionis CDU est.

## Iuventus et munus 
Kretschmer ad annum 1991 scholam superiorem Gorlicii frequentabat et deinde ad annum 1995 tirocinium electronici fecit. Anno 1998 testimonium maturitatis accepit et Dresdae ad annum 2002 mechanicae oeconomiae studebat.

## Cursus honorum 
Kretschmer anno 1989 ad factionem CDU accessit et annis 2002 ad usque 2017, cum electionem perdidit, legatzus ad Dietam Foederalem Germaniae fuit. Die 18 Octobris 2017 Stanislaus Tillich, praeses ministrorum Saxoniae, , postquam factio CDU in electione Dietae Foederalis victa est, se magistratum praesidis ministrorum abdicaturum nuntiavit. Successorem Michaelem Kretschmer proposuit, qui die 13 Decembris 2017 electus est.

## Familia 
Kretschmer cum consorte duos liberos habet.

## Nexus externi 
* Pagina personalis
* Biographia apud situm interretialem Dietae Foederalis Germaniae
* Curriculum vitae in pagina interretialis Saxoniae

## Notae 
Categoria:Praesides ministrorum Saxoniae
Categoria:Incolae Rei publicae Democraticae Germanicae
Categoria:Legati Diaetae foederalis Germaniae
Benita Ferrero-Waldner

**Benita Ferrero-Waldner** (Salisburgi nata die 5 Septembris 1948) est politica Austriae et internationalis.

In urbe nativa educata et apud universitatem erudita est. Ab anno 1984 legata patriae operam dedit. His annis iuxta Petrum Boutros-Ghali (secretarium generalem Nationum Unitarum ab 1992 ad 1996) nomenclatrix meruit. Die 4 Februarii 2000 ministra a rebus externis facta est, cancellario Austriaco Volfgango Schüssel. Die 20 Octobris 2004 commissa Europaea a rebus externis facta est, deinde a die 1 Decembris 2009 usque ad 9 Februarii 2010 commissa Europaea a commercio, praeside commissionis Iosepho Manuele Barroso.

## Nexus externi 
* Benita Ferrero-Waldner commissa Europaea 2004/2009

Categoria:Homines vivi
Categoria:Politici Austriae
Categoria:Nati 1948
Categoria:Politici internationales
Categoria:Alumni Universitatis Salisburgensis
Categoria:Commissarii Unionis Europaeae
Ephemeris Merer curatoris

***Ephemeris Merer curatoris*** est ephemeris circa 2500 ante aer. vulg. scripta a quodam Merer curatore Aegyptio, qui cum phyle sua saxa calcarea ex lapicidinis Turae Gizam ad magnam pyramidem Cheopis portavit.

Papyrus ephemeridis, notis hieroglyphicis et hieraticis scriptae, anno 2013 in spelunca Wadi al-Jarf inventus est. Tres menses vitae illius Merer tractat. Papyrus veterrimus habetur omnium qui umquam inventus sit. Hodie in Museo Aegyptio Cairensi monstratur.

## Notae 
## Nexus externi 
* Conversio ephemeridis in Anglicum et Arabicum
* 
* 
* 
* 

Categoria:Domus quarta Aegypti
Categoria:Ephemerides
Categoria:Scripta saeculo 26 a.C.n.
Categoria:Litterae Aegyptiae
Ioannes Daniel Falk

thumb|Ioannes Daniel Falk, testis maximi momenti epochae classicae Vimariensis quae dicitur.
**Ioannes Daniel Falk** (natus Gedani die 28 Octobris 1768, mortuus Vimariae die 14 Februarii 1826) fuit scriptor, poeta, theologusque Germanus.

## Vita
Anno 1792 studens factus est Salinis Saxonicis in ordine theologico. Inde ab anno 1798 Vimariae docens privatus fuit; a duce ipso creatus est anno 1806 post Proelium Ienense consiliarius officialis meritorum causa. 

Anno 1813, Gesellschaft der Freunde in der Not, opus fundatum, condidit ut infantes orbi relicti pauperes educatione fruerentur. Postea vel scholam fundavit, quam anno 1829 nomine *Falksches Institut* publicam declaraverunt. Falk mortuo, corpus sepultum est in crypta ducali in sepulcreto vetere Vimariano.

## Momentum
Auctor Falk primo satirica pepigit, quae satiricum sensum antiquissimum, i.e. generaliorem atque minus acrem, implent. Id in lectoribus incommodo fuit, quia textus nec acidi nec molesti sale egebant. Exempli gratia, huc citetur opusculum praetitulatum *Taschenbuch für Freunde des Scherzes und der Satire* (1797-1803, cum 7 collectionibus annuis). Inter eius alia opera referatur de tractatione *Amphitruo,* comoediae Plauti (Salinis Saxonicis 1804). Eius de artibus tractationes *Kleine Abhandlungen, die Poesie und Kunst betreffend* (Vimariae 1803), eius periodicum *Elysium und Tartarus* (1806) necnon opus post mortem editum, cui titulus *Goethe aus näherm persönlichen Umgang dargestellt* (1832), permulta scitu digna de culturalibus condicionibus tempore classico Vimariensi produnt. Etiam verba "Oh du fröhliche," cantus natalicii notissimi, exaraverat.

## Fontes
**Meyers Großes Konversations-Lexikon,* 6: 288–289. Leipzig 1906. Quod relegi potest hic in interreti.

Categoria:Auctores Theodisci
Categoria:Poetae Germaniae
Categoria:Scriptores Germaniae
Categoria:Theologi Germaniae
Ephemeris

:*Si periodicum Latinum hodiernum quaeris, vide Ephemeris (diarium interretiale).*
**Ephemeris** (Graece ἐφημερίς, ab ἐπὶ 'in' et ἡμέρα 'dies') est liber in quo res gestae per singulos dies scribuntur. In lingua antiqua similia significantia sunt diarium et acta diurna. Aliqui scriptores Latinitatis recentioris distinguunt ephemerides privatos a diariis vel a actis diurnis publicis. Veterrima ephemeris nota est Ephemeris Merer curatoris, in Aegypto inventa. Ephemeris recentior praeclara est Ephemeris Annae Frank, victimae Soae.

*Autobiographia
*Blog

## Nexus externi 
*
Andreas Zaliznjak

**Andreas Anatolii filius Zaliznjak** (Russice Андрей Анатольевич Зализняк, tr. ''Andrej Anatol'evič Zaliznjak*; Moscuae natus die 29 Aprilis 1935, ibidem mortuus die 24 Decembris 2017) fuit linguista Sovieticus et Russicus, qui linguisticae historicae et dialectologiae peritus, alumnus et dein professor facultatis philologicae Universitatis Publicae Moscuensis Lomonosovianae, socius correspondens Academiae Scientiarum URSS ab anno 1987, socius ordinarius Academiae Scientiarum Russicae ab anno 1997, Praemio Publico Foederationis Russicae (anno 2007) nonnullisque aliis praemiis ornatus. Notus est ob operibus suis de derivatione et accentu Russicis. Ad studium tabularum e cortice betulino Novogardiensium et *Narrationis de expeditione Inguaris* (*Слово о плъку Игорєвѣ'') contribuit. 

## Nexus externi
Categoria:Alumni Universitatis Moscuensis
Categoria:Incolae Unionis Sovieticae
Categoria:Linguistae
Categoria:Philologi Russiae
Categoria:Professores Universitatis Moscuensis
Categoria:Slavistae
Categoria:Socii Academiae Scientiarum Russicae
Sedes administrationis

[thumb|[Londinium hodiernum est sedes administrationis Angliae et Britanniarum Regni et una ex urbibus maximi momenti ad aerarium pertinens.]]
**Sedes administrationis** vel **sedes gubernationis** est "aedificium, multiplex aedificiorum, vel urbs ex qua rectio potestate fungitur." Rectio nationalis plerumque in capite sita est. In plurimis quidem civitatibus, caput et sedes administrationis sunt eadem urbs; exempli gratia, Ancyra est caput et sedes administrationis Turciae. Praeterea, Londinium est caput Angliae et Britanniarum Regni, ubi rectio omnis Britanniarum Regni invenitur.
[thumb|[Aedificium Ioannis A. Wilson sedes administrationis Districtus Columbiae esse dicitur.]]

Termini non omnino synonyma sunt, quia sedes administrationis nonnullarum civitatum a capite discrepat. Nederlandiae, exempli gratia, est Amstelodamum caput, sed Haga sunt sedes administrationis; ac Philippinis, Manila capite, Regio Capitis Nationalis est sedes administrationis. Hierosolyma, a binis rectionibus certantibus postulata, sunt res incertissima.

Etiam potestatibus comitatuum, urbium, oppidorum, aliorumque locorum ac regionum plerumque est sedes (locus administrativus). Exempli gratia, Vasingtonia in Districtu Columbiae est sedes administrationis omnium Civitatum Foederatarum, sed Aedificium Ioannis A. Wilson, quod tabularia praefecti et concilii Districtus Columbiae condit, sedes administrationis urbanas esse dicitur.

*Capitolium
*Geographia politica
*Imperium in imperio
*Index capitum
*Sedes administrationis (Sömmerda), domus historica
*Sedes comitatus
*Urbs-civitas

## Notae
## Bibliographia
*Comfort, Nicholas. 1993. ''Brewer's Politics: A phrase and fable dictionary.'' Londinii: Cassell. ISBN 0304340855.

Categoria:Capita
Categoria:Geographia politica
Chrysocoris

***Chrysocoris*** est genus pentatomoideorum clare coloratorum familiae Scutelleridarum, cui sunt circa 45 species.

## Species selectae
* *Chrysocoris eques* (Fabricius, 1794)
* *Chrysocoris germari* (Eschscholtz, 1822)
* *Chrysocoris hypomelaenus* (Vollenhoven, 1863)
* *Chrysocoris iris* (Germar, 1839)
* *Chrysocoris marginellus* (Westwood, 1837)
* *Chrysocoris patricius* (Fabricius, 1798)
* *Chrysocoris pulchellus* (Dallas, 1851)
* *Chrysocoris purpureus* (Westwood, 1837)
* *Chrysocoris stockerus* (Linnaeus, 1764)
* *Chrysocoris stollii* (Wolff, 1801)

*Aposematismus

## Notae
Categoria:Scutelleridae
Categoria:Taxa Hahn
Categoria:Taxa 1834
Sphaerocoris annulus

***Sphaerocoris annulus*** est species pentatomoideorum clare coloratorum familiae Scutelleridarum.

Adulti sunt usque ad 8 millimetra longi. Primus color est viridis, undecim maculis annuliformibus in elytris. Colores et descriptio praedatores monent. Adulti perturbati odorem invisum emittunt. Principales hostes sunt species *Gossypii* (Malvaceae), *Coffea arabica* (Rubiaceae), species *Citri* (Rutaceae), et *Vernonia amygdalina* (Asteraceae). 

Haec species invenitur in Africa tropica, plerumque in Benino, Cameronia, Litore Eburneo, Aethiopia, Ghana, Kenia, Malavio, Mozambico, Namibia, Nigeria, Africa Australi, Tanzania, Togo, Zambia,; et Zimbabua.

*Aposematismus

## Notae
Categoria:Scutelleridae
Categoria:Taxa Fabricius
Sphaerocoris

***Sphaerocoris*** est genus pentatomoideorum clare coloratorum familiae Scutelleridarum,  cui sunt circa septendecim species.

## Species
* *Sphaerocoris annulus* Fabr.
* *Sphaerocoris argus* Stal 
* *Sphaerocoris bipustulatus* 
* *Sphaerocoris circuliferus* Walker 1867 
* *Sphaerocoris impluviatus* Germar 1839
* *Sphaerocoris lateritia* Westwood in F. W. Hope 1837 
* *Sphaerocoris misella* Stal 
* *Sphaerocoris ocellatus* Klug in H. Burmeister 1835 
* *Sphaerocoris polysticta* Westwood in F. W. Hope 1837 
* *Sphaerocoris punctaria* Westwood. in F. W. Hope 1837 
* *Sphaerocoris quadrinotata* Westwood in F. W. Hope 1837 
* *Sphaerocoris rusticus* (Fab.) 
* *Sphaerocoris simplex* Herrich-S. 1836 
* *Sphaerocoris subnotatus* Walker 1868 
* *Sphaerocoris testudogrisea* De Geer 
* *Sphaerocoris tigrinus* Germar 1839 
* *Sphaerocoris unicolor* Dall.

*Aposematismus

## Notae
Categoria:Scutelleridae
Categoria:Taxa Burmeister
Categoria:Taxa 1835
Lampromicra

***Lampromicra*** est genus pentatomoideorum clare coloratorum familiae Scutelleridarum, cui sunt circa 21 species. Observatum est in regionibus Australiae (in Terra Reginae, Nova Cambria Australis, Territorio Septentrionali, Australia Occidentali), Papua Nova Guinea, Indonesia, Nova Caledonia, Philippinis, Moluccis, Insulis Salomonis.

## Species
* *Lampromicra aerea* (Distant, 1892)
* *Lampromicra balteata* (Walker, 1867)
* *Lampromicra cuprina* (Stål, 1873)
* *Lampromicra distinguenda* (Walker, 1868)
* *Lampromicra ditissima* (Vollenhoven, 1863)
* *Lampromicra dohertyi* (Distant, 1903)
* *Lampromicra elegans* (Montrouzier, 1861)
* *Lampromicra erythrina* (Walker, 1867)
* *Lampromicra fastuosa* (Vollenhoven, 1863)
* *Lampromicra femorata* (Walker, 1867)
* *Lampromicra festiva* (Germar, 1839)
* *Lampromicra fulgurans* (Stål, 1873)
* *Lampromicra geniculata* (Stål, 1871)
* *Lampromicra insignis* (Schouteden, 1904)
* *Lampromicra jactator* (Stål, 1854)
* *Lampromicra leucocyanea* (Montrouzier, 1855)
* *Lampromicra regia* (Bergroth, 1895)
* *Lampromicra senator* (Fabricius, 1803)
* *Lampromicra subapicalis* (Walker, 1867)
* *Lampromicra vulcanica* (Le Guillou, 1841)
* *Lampromicra woodfordi* (Distant, 1899)

*Aposematismus

## Notae
Categoria:Scutelleridae
Categoria:Taxa Stål
Categoria:Taxa 1873
Edgar Huntly

[thumb|[Pagina titularis editionis primae.]]
***Edgar Huntly, Or, Memoirs of a Sleepwalker*** (*Edgarus Huntly, vel Commentarii Somnambuli*) est mythistoria gothica Caroli Brockden Brown, auctoris Americani, anno 1799 primum edita. Somnambulismus est fabulae proprietas maximi momenti, quae argumentum sine missione agit. Edgar Huntly est protagonista et somnambulus, qui, maioribus ab Indis trucidatis, cum avunculo duabusque sororibus in fundo prope Philadelphiam habitat. Maior mythistoriae pars est epistula ad Huntly a Mary scripta, sorore cuiusdam Waldegrave, Edgari amici, qui ante initium narrationis interfectus est. Clithero Edny, servus in fundo vicino, est alius somnambulus, qui in suspicionem caedis venit.

## Bibliographua
*Axelrod, Alan. 1983. *Charles Brockden Brown, an American tale.* Austin: University of Texas Press. ISBN 0292710763.
*Bradfield, Scott. 1993. *Dreaming revolution: transgression in the development of American romance.* Iowa City: University of Iowa Press. ISBN 0877453950.
*Brown, Charles Brockden. 1988. *Edgar Huntly, or, Memoirs of a Sleep-Walker.* Novi Eboraci: Viking Penguin. ISBN 0140390626.
*Brown, Charles Brockden. 2007. *Edgar Huntly, or, Memoirs of a Sleep-Walker.* Introductio Eric Carl Link. Novi Eboraci: Barnes & Noble. ISBN 9780760782446, ISBN 076078244X.
*Ringe, Donald A. 1966. *Charles Brockden Brown.* Twayne Publishers.
*Vilas, Martin S. 1904. *Charles Brockden Brown: A Study of Early American Fiction.* Free Press Association.

## Nexus externi
Categoria:Mythistoriae Anglicae
Categoria:Mythistoriae Civitatum Foederatarum
Categoria:Mythistoriae epistulares
Categoria:Mythistoriae gothicae
Categoria:Scripta 1799
Iacobus Kirke Paulding

thumb|Iacobus Kirke Paulding.
**Iacobus Kirke Paulding** (natus *James Kirke Paulding,* 1778–1860) fuit scriptor Americanus et Secretarius Classis Civitatum Foederatarum ad tempus. Sodalis fuit Factionis Democraticae-Republicanae.

## Vita
Iacobus Kirke Paulding natus est Pleasant Valley in oppido Novi Eboraci die 22 Augusti 1778. Eruditus est plerumque a se ipso. Amicus Vasingtonii Irving factus est, quocum proposuit propositum litterarum: "uno die, lascivo animo, notionem periodiculi solum stupori nostro excogitavimus, stuporique oppidi, quia neuter ulterius studium anticipavit." Exitus fuit *Salmagundi,* "fugax periodicum satiricum, ex quo vocabulum *Gotham* nomen primum Urbi Novo Eboraco ascriptum est." Irving et Paulding cum grege Knickerbockerano consociabantur, grege inter cuius alii sodales erant Gulielmus Cullen Bryant, Gulianus Crommelin Verplanck, Fitz-Greene Halleck, Iosephis Rodman Drake, Robertus Carolus Sands, Lydia Maria Child, et Nathaniel Parker Willis.

Martinus Van Buren praeses Paulding Secretarium Classis Iunio 1838 creavit, qui se a munere Martio 1841 abdicavit. Paulding in eius fundo prope Hyde Park Novi Eboraci obiit, et eius corpus in sepulcreto Green-Wood Brooklynii Novi Eboraci inhumatum est. Navis USS *James K. Paulding* (DD-238) ex eo appellatus est.

## Opera magni momenti
* 1807–1808 – *Salmagundi* (cum Vasingtonio Irving)
* 1812 – *The Diverting History of John Bull and Brother Jonathan*
* 1813 – *The Lay of the Scottish Fiddle*
* 1818 – *The Backwoodsman*
* 1820 – *Salmagundi. Second Series* 
* 1822 – *A Sketch of Old England by a New England Man*;
* 1823 – *Koningsmarke, the Long Finne*
* 1825 – *John Bull in America, or the New Munchausen*
* 1826 – *The Merry Tales of the Three Wise Men of Gotham*
* 1828 – *The New Mirror for Travellers*
* 1829 – *Tales of the Good Woman, by a Doubtful Gentleman*
* 1830 – *Chronicles of the City of Gotham*
* 1831 – ''The Dutchman's Fireside*
* 1832 – *Westward Ho!*
* 1835 – *Life of George Washington*, in duobus voluminibus
* 1836 – *View of Slavery in the United States*
* 1836 – *The Book of St. Nicholas*
* 1838 – *A Gift from Fairy Land*
* 1846 – *The Old Continental, or the Price of Liberty*
* 1849 – *The Puritan and his Daughter*

## Notae
## Bibliographia
*Burrows, Edwin G., et Mike Wallace. 1999. *Gotham: A History of New York City to 1898.* Oxford University Press.
*Jones, Brian Jay. 2008. *Washington Irving: An American Original.* Novi Eboraci: Arcade Publishing. ISBN 9781559708364.
*Nelson, Randy F. 1981. *The Almanac of American Letters.'' Los Altos Californiae: William Kaufmann, Inc. ISBN 086576008X.

## Nexus externi
* "The Knickerbocker's Rescue Santa Claus" – an excerpt from Kirke Paulding's "The Book of Saint Nicholas" (1836)

Categoria:Auctores Anglici
Categoria:Incolae Novi Eboraci
Categoria:Poetae Civitatum Foederatarum
Categoria:Scriptores mythistoriarum Civitatum Foederatarum

Categoria:Milites Civitatum Foederatarum
Catharina Maria Sedgwick

thumb|Catharina Sedgwick.
**Catharina Maria Sedgwick** (nata *Catharine Maria Sedgwick* Stockbridge in oppido Massachusettae 28 Decembris 1789; mortua Bostoniae 31 Iulii 1867) fuit scriptor mythistoriarum Americana generis aliquando fictio domestica appellati.
thumb|left|Domus Sedgwickiana apud Stockbridge.
[thumb|[Subscriptio.]]
thumb|upright=0.8|Catharina Sedgwick senex.
[thumb|[Pagina titularis *Hope Leslie*]]

Eius operibus multo petitis, ab annis 1820 ad annos 1850, Sedgwick quaestum fecit fabulis brevibus pro variis periodicis scribendis. Facta est una e notissimis mythistoriarum scripticibus Americanis eius temporis. Opera de prospectibus Americae Septentrionalis scribere solebat, amorem patriae cum obtestationibus historicae Puritanorum dominationis miscens. Res quibus studebat progressui litterarum publicarum serviebant, quae contortis naturae descriptionibus amplificabantur. Heros muliebres excogitavit quae sese ad tritos mulierum mores eodem tempore non accommodabant. Republicanum matris statum promovebat.

Anno 1839 ad Europam navigavit, ubi *Letters from Abroad to Kindred at Home* scripsit; ea autem ad patriam reversa, hae epistulae in duobus voluminibus collectae prolatae sunt. Eius corpus in sepulcreto familiari apud Stockbridge inhumatum est.

*Elizabeth Freeman

## Opera selecta
### Mythistoriae
**A New-England Tale* (1822)
**Redwood* (1824)
**Hope Leslie* (1827)
**Clarence* (1830)
**The Twin Lives of Edwin Robbins* (1832)
**The Linwoods* (1835)
**Home* (Bostoniae, 1835)
**Tales and Sketches* (1835)
**The Poor Rich Man, and the Rich Poor Man* (Novi Eboraci, 1837)
**Live and Let Live*
**The Boy of Mount Rhigi* (1848)
**Married or Single?* (1857)

### Alia scripta
**Letters from Abroad to Kindred at Home, in two volumes* (1841)
*"Slavery in New England," commentarius in ''Bentley's Miscellany* (1853)

### Bibliographia
*Damon-Bach, Lucinda L., et Victoria Clements. 2003. *Catharine Maria Sedgwick: Critical Perspectives.* University Press of New England. ISBN 9781555535483.
*Elmore, Jenifer Lynn Bobo. 2004. Sacred Unions: Catharine Sedgwick, Maria Edgeworth, and Domestic-Political Fiction. *Dissertation Abstracts International* 64(10): 3685. Florida State University.
*Robbins, Sarah. 2002. "The Future Good and Great of our Land": Republican Mothers, Female Authors, and Domesticated Literacy in Antebellum New England. *New England Quarterly'' 75(4): 562–591. JSTOR 1559860.
*Yin, Joanna. 2001. Calvinist Grace In Captivity And Trickster Narratives: Catharine Maria Sedgwick's "Hope Leslie." *Studies in Puritan American Spirituality* 7: 183–212.

## Nexus externi
*Catharine Maria Sedgwick Society
*

Categoria:Auctores Anglici
Categoria:Incolae Massachusettae
Categoria:Mulieres
Categoria:Scriptores fabularum brevium
Categoria:Scriptores mythistoriarum Civitatum Foederatarum
Tabitha Gilman Tenney

[thumb|upright=1.2|[Pagina titularis *Female Quixotism* (Bostoniae: J. P. Peaslee, 1825).]]
**Tabitha Gilman Tenney** (nata *Tabitha Gilman,* 1762–1837) fuit scriptrix Americana ex Exonia Novae Hantoniae. Eius liber *Female Quixoticismus, Exhibited in the Romantic Opinions and Extravagant Adventures of Dorcasina Sheldon,* mythistoria quae, Michaeli de Cervantes similis, delusiones petiit a litteris romanticis confirmatas, primum binis voluminibus anno 1801 prolata est.

F. L. Patee, historicus litterarum, *Female Quixotism* appellat mythistoriam populo Americano gratissimam ante ''Uncle Tom's Cabin,* anno 1852 editam. Saltem quinque editiones habuit, iamque vendebatur cum Harriet Beecher Stowe eius librum clarissimum scriberet.

Tabitha Samuelo Tenney anno 1788 nupsit, qui olim chirurgus in exercitu meruerat, et eodem anno vicarius in primo Congressu Civitatum Foederatarum electus est. Tabithae et Samueli non erant proles.

*Feminismus

## Notae
## Bibliographia
*Duyckinck, Evert Augustus, et George Long Duyckinck. 1856. Tabitha Tenney. In *Cyclopaedia of American Literature''. Novi Eboraci: C. Scribner. books.
*Frost, Linda. 1997. The Body Politic in Tabitha Tenney's "Female Quixotism." *Early American Literature* 32(2): 113–134.
*Miecznikowski, Cynthia J. 1990. The Parodic Mode and the Patriarchal Imperative: Reading the Female Reader(s) in Tabitha Tenney's "Female Quixotism." *Early American Literature* 25(1): 34–45.
*Tenney, Tabitha Gilman. 1992. * Female quixotism: exhibited in the romantic opinions and extravagant adventures of Dorcasina Sheldon.* Ed., cum introductione et notae Jean Nienkamp et Andrea Collins; praefatio Cathy N. Davidson. Novi Eboraci: Oxford University Press, 1992. ISBN 0195074149.
*Vail, R. W. G., ed. 1933–1934. Tenney. In *Bibliotheca Americana* 24. Novi Eboraci. OCLC 13972268. https://archive.org/stream/dictionaryofbook24sabi#page/563/mode/1upTextus.

## Nexus externi
* WorldCat. Tenney
* Open Library. Quixotism

Categoria:Auctores Anglici
Categoria:Incolae Novae Hantoniae
Categoria:Mulieres
Categoria:Scriptores mythistoriarum Civitatum Foederatarum
Wieland (mythistoria)

[thumb|*Wieland,* liber anno [1811 iterum impressus.]]
***Wieland: or, The Transformation: An American Tale*** (*Wieland: vel Commutatio: Fabula Americana*), plerumque ***Wieland*** tantum appellatum, est primum magnum opus Caroli Brockden Brown. Quod, primum anno 1798 editum, verum eius curriculi scriptoris initium distinguit. *Wieland* est prima et clarissima mythistoria gothica Americana, quae saepe cum *Caleb Williams,* mythistoria Gulielmi Godwin, coniuncta est, quia gratia Godwiniana manifesta est, cum scriptio Browniana stilo unica esset.  *Wieland* saepe digeritur in nonnulla subgenera praeter fictionem gothicam, inter quae horror ac fictio psychologica et epistolaria.

Hoc opus aliaeque mythistoriae Brownianae progressum generis gothici ab Edgaro Allen Poe, Maria Shelley, et praecipue Georgio Lippard magnopere moverunt. Joyce Carol Oates *Wieland* appellat "tumultuosum somnium quod perfectionem desiderii repressi significat, similiter claustrophobicas rerum distortarum fabulas Edgari Allen Poe anticipans."

Tempus fabulae inter Bellum Franco-Indianum et Bellum Libertatis Americanum fit.

**Edgar Huntly*

## Notae
## Bibliographia
*Axelrod, Alan. 1983. *Charles Brockden Brown, an American tale.* Austin: University of Texas Press. ISBN 0292710763.
*Ringe, Donald A. 1966. *Charles Brockden Brown.* Twayne Publishers.
*Vilas, Martin S. 1904. *Charles Brockden Brown: A Study of Early American Fiction.* Free Press Association.

## Nexus externi
Categoria:Mythistoriae Anglicae
Categoria:Mythistoriae Civitatum Foederatarum
Categoria:Mythistoriae gothicae
Categoria:Scripta 1798
Seba Smith

thumb|Seba Smith (1792–1868).
**Seba Smith** (Buckfield Cenomannicae 14 Septembris 1792 – 28 Iulii 1868) fuit humorista, scriptor, et poeta Americanus. Elizabetham Oakes Smith, etiam scriptricem, duxit, atque Appleton Oaksmith fuit eorum filius.

Gradum baccaulaureatum apud Collegium Bowdoin anno 1818 accepit. Portlandiae Cenomannicae habitabat, ubi varia diaria edebat, inter quae *Eastern Argus* et tum *Portland Courier,* quod condidit et ab 1830 ad 1837 edidit.

Smith fuit unus e primis scriptoribus qui in scriptura festiva patrium sermonem vulgarem Americanum adhibere solebat. Eius fabulae de "Major Jack Downing," homine e Nova Anglia ficto, lectoribus post 1830 gratae sunt.

Inter humoristas saeculi undevicensimi quos maxime movit erant Artemus Ward et Finley Petrus Dunne. Smith etiam praecursor aliorum humoristarum Americanorum fuit, inter quos Gulielmus Rogers. Composuit praeterea "Fair Charlotte," carmen vulgare.

Seba Smith primus habetur qui *scrumptious,* vocabulum Anglicum, scripsisse. Etiam dicitur excogitavisse proverbium *there is more than one way to skin a cat.*

## Notae
## Bibliographia
*Adams, John Quincy. 1929. *Diary.* Novi Eboraci: Longmans, Green.
*Laws, G. Malcolm. 1964. *Native American Balladry: A Descriptive Study and a Bibliographic Syllabus.* Philadelphiae: The American Folklore Society. ISBN 0292735006.
*Rolde, Neil. 1990. *Maine: A Narrative History.* Gardiner Cenomannicae: Harpswell Press. ISBN 0884480690.
*Smith, Seba. 1841. *Powhatan; a metrical romance, in seven cantos.* Novi Eboraci: Harper & Brothers.
*Wilt, Napier. 1929, 1970. *Some American humorists.* Nova praefatio Martin Roth. Novi Eboraci: Johnson Reprint Corp.
*Wyman, Mary Alice. 1927. *Two American pioneers, Seba Smith and Elizabeth Oakes Smith.* Novi Eboraci: Columbia University Press.

## Nexus externi
*

Categoria:Alumni Collegii Bowdoin
Categoria:Auctores Anglici
Categoria:Editores
Categoria:Humoristae Civitatum Foederatarum
Categoria:Incolae Cenomannicae
Categoria:Poetae Civitatum Foederatarum
Categoria:Scriptores Civitatum Foederatarum
Robertus Montgomery Bird

thumb|Robertus Montgomery Bird.
[thumb|[Subscriptio.]]
**Robertus Montgomery Bird** (natus Castelli Novi in oppido Delavariae die 5 Februarii 1806; mortuus Philadelphiae die 23 Ianuarii 1854) fuit scriptor mythistoriarum, scriptor scaenicus, medicus, professor Americanus.

Gradum baccalaureatum apud Universitatem Pennsylvaniensem anno 1824 accepit. Inter eius mythistorias annorum 1830 erant *Calavar* (1834), *The Infidel* (1835), *The Hawks of Hawk-Hollow* (1835), *Sheppard Lee* (1836), *Nick of the Woods* (1837, eius prosperrima mythistoria), et *The Adventures of Robin Day* (1839). Quorum *Calavar* et *The Infidel* ob accurata et expressa historiae Mexici singula notissimae sunt. Anno 1837, curriculum diurnarii coepit, editor consociatus *The American Monthly Magazine* et tum anno 1847 editor principalis *North American Magazine and United States Gazette.* Professor medicinam in Collegio Medico Pennsylvaniensi annis ab 1841 ad 1843 docuit. "Effusione cerebri" die 23 Ianuarii 1854 obiit, et corpus in sepulcreto Laurel Hill Philadelphiae inhumatum est.

## Notae
## Bibliographia
*Dahl, Curtis. 1963. *Robert Montgomery Bird.* Novi Eboraci: Twayne Publishers.
*Ehrlich, Eugene, et Gorton Carruth. 1982. *The Oxford Illustrated Literary Guide to the United States*. Novi Eboraci: Oxford University Press. ISBN 0195031865.
*Foust, Clement Edgar. 1919. *The Life and Dramatic Works of Robert Montgomery Bird.* Novi Eboraci: Knickerbocker Press.
*Looby, Christopher. 2008. Introduction. *Sheppard Lee: Written By Himself* a Robert Montgomery Bird. Novi Eboraci: The New York Review of Books.
*Traister, Daniel. 2003. *Robert Montgomery Bird: Writer and Artist.* Exhibitio apud Kamin Gallery, Van Pelt-Dietrich Library Universitatis Pennsylvaniensis, Februario.

## Nexus externi
;Fontes
*
*Opera Roberti Montgomery Bird.
*Opera Roberti Montgomery Bird.
*Chartae Roberti Montgomery Bird, Kislak Center for Special Collections, Rare Books and Manuscripts, University of Pennsylvania.
;Aliae res
*"Robert Montgomery Bird." Biographia brevis, *Encyclopædia Britannica Online.*
*"Robert Montgomery Bird." Biographia brevis, UXL Newsmakers, 2005.

Categoria:Alumni Universitatis Pennsylvaniensis
Categoria:Auctores Anglici
Categoria:Diurnarii Civitatum Foederatarum
Categoria:Editores
Categoria:Incolae Delavariae
Categoria:Scriptores mythistoriarum Civitatum Foederatarum
Categoria:Scriptores scaenici Civitatum Foederatarum
Beniaminus Penhallow Shillaber

thumb|Beniaminus Penhallow Shillaber.
**Beniaminus Penhallow Shillaber** (Portus Ostii Novae Hantoniae 12 Iulii 1814—Chelsea Massachusettae 25 Novembris 1890) fuit typographus, editor, poeta, et humorista Americanus, qui commentarios nomine *Mrs. Partington* (Domina Partington) saepe scripsit.

Shillaber typographus in officio impressionis anno 1830 laborare coepit. Bostoniam mox annis 1830 immigravit, ubi editor *Boston Daily Post* et *Saturday Evening Gazette* factus est. Pro *Post,* Shillaber Mrs. Ruth Partington, personam fictam, tradidit, quae Domina Malaprop Americana videbatur.

Anno 1851, Shillaber *The Carpet-Bag* magazinam condidit et edere coepit cum Carolo G. Halpine, socio negotiorum. Fasciculus Kalendarum Maiarum 1852 "The Dandy Frightening the Squatter," commentarium brevem a Samuele L. Clemens protulit, sedecim annos nato, deinde Mark Twain appellato. Ike Partington, persona ficta et Domini Partington fratris filius, Thomam Sawyer in *The Adventures of Tom Sawyer* fortasse movit. Twain Mrs. Partington aperte in libro *Roughing It* nominat.

## Opera selecta
[thumb|Domina Partington, circa [1858.]]
**Rhymes With Reason and Without* (1854)
**Life and Sayings of Mrs. Partington* (1854)
**Knitting-Work: A Web of Many Textures, Wrought by Ruth Partington* (1859)
**Partingtonian Patchwork* (1873)
**Ike and his Friends* (1879)
**Wide-swath, Embracing Lines in Pleasant Places: And Other Rhymes Wise and Otherwise* (1882)

## Notae
## Bibliographia
*Clemens, Cyril. 1941. Benjamin Shillaber and His "Carpet Bag." *The New England Quarterly* 14(3): 519–537.
*Martin, Justin. 2014. ''Rebel Souls: Walt Whitman and America's First Bohemians.* Bostoniae: Da Capo Press. ISBN 9780306822261.
*Rasmussen, R. Kent. 2007. *Critical Companion to Mark Twain: A Literary Reference to His Life and Work.* Novi Eboraci: Infobase Publishing. ISBN 9780816053988.
*Reed, John Quincy. 1972. *Benjamin Penhallow Shillaber.'' Novi Eboraci: Twayne Publishers.

## Nexus externi
* "Shillaber's Ike and Tom Sawyer"
* "Mrs. Partington" from *The Cambridge History of English and American Literature*

Categoria:Humoristae Civitatum Foederatarum
Categoria:Auctores Anglici
Categoria:Editores periodicorum
Categoria:Incolae Bostoniae Massachusettae
Categoria:Incolae Novae Hantoniae
Categoria:Poetae Civitatum Foederatarum
Categoria:Scriptores Civitatum Foederatarum
Categoria:Typographi
Ioannes Hector Sanctus Ioannes de Crèvecœur

thumb|Ioannes Hector Sancti Ioannis de Crèvecœur.
**Ioannes Hector Sanctus Ioannes de Crèvecœur** (Francogallice *Michel Guillaume Jean de Crèvecœur,* natus Cadomi in Normannia provincia Franciae 31 Decembris 1735; mortuus Sarcelles in suburbio Lutetiae 12 Novembris 1813) fuit scriptor Franco-Americanus, Comitis et Comitissae de Crèvecœur filius.

Bello Franco-Indiano agrimensor militavit. Exercitu autem Francico victo, in Provincia Novum Eboracum anno 1759 immigravit, ubi civis Americanus nomen in *John Hector St. John* mutavit, annoque 1770 Mehtable Tippet uxorem duxit. Fundum in Comitatu Orange emit et agricola floruit. De cultura coloniarum initiisque societatis Americanae scribere coepit.

Londinii anno 1782 unum commentariorum narrativorum volumen protulit, quod appellavit *Letters from an American Farmer* (Epistolae ex Agricola Americano), propter quem librum, statim factum prima litterarum res prosperae auctoris Americani in Europa, Crèvecœur clarissimus factus est. Primis colonis Americanis sententiam "Ubi panis ibi patria" insigniter adhibuit.
Ex eo appellatur St. Johnsbury, oppidum in Monte Viride, Ethan Allen suadente.

## Bibliographia
*Allen, Guy Wilson, et Roger Asselineau. 1987. *An American Farmer: The Life of St. John de Crevecoeur.* Novi Eboraci: Viking Penguin. ISBN 0670813451.
*de Crevecoeur, J. Hector St. John. 2012. *Letters From an American Farmer and Other Essays.* Ed. Dennis D. Moore. Cantabrigiae Massachusettae: Harvard University Press.
*Eisermann, David. 1985. *Crèvecoeur oder Die Erfindung Amerikas.* Rheinbach-Merzbach: CMZ-Verlag.
*Hallock, Thomas. 2003. *From the Fallen Tree: Frontier Narratives, Environmental Politics, and the Roots of a National Pastoral.* Chapel Hill: University of North Carolina Press.
*Patchell, Thomas. 2008. J. Hector St. John de Crevecoeur. In *Early American Writers: A Biographical Encyclopedia,* ed. Daniel Patterson, 96–104. Westport: Greenwood Press. 
*Reuben, Paul P. Chapter 2: Early American Literature: 1700–1800 – St. Jean De Crevecoeur. *PAL: Perspectives in American Literature – A Research and Reference Guide.*
*Taylor, Alan. 2013. The American Beginning: The Dark Side of *Letters from an American Farmer.* *New Republic,* 18 Iulii.

## Nexus externi
*
**Letters from an American Farmer.* American Studies, University of Virginia.

Categoria:Abolitionistae
Categoria:Auctores Anglici
Categoria:Auctores Francogallici
Categoria:Incolae Franciae
Categoria:Incolae Novi Eboraci
Categoria:Scriptores Civitatum Foederatarum
Categoria:Scriptores Franciae